*****

ΚΑΝΟΝΙΣΜΟΣ (ΕΟΚ) αριθ. 1964/90 ΤΗΣ ΕΠΙΤΡΟΠΗΣ

της 6ης Ιουλίου 1990

για κατάταξη εμπορευμάτων στη συνδυασμένη ονοματολογία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 (1), όπως τροποποιήθηκε τελευταία από τον κανονισμό (ΕΟΚ) αριθ. 1251/90 (2) για τη δασμολογική και στατιστική ονοματολογία και για το κοινό δασμολόγιο, και ιδίως το άρθρο 9,

Εκτιμώντας:

ότι, για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον προαναφερθέντα κανονισμό, πρέπει να αποφασιστούν χωρίς καθυστέρηση οι διατάξεις για την κατάταξη των εμπορευμάτων που αναφέρονται στο παράρτημα του παρόντος κανονισμού·

ότι ο κανονισμός (ΕΟΚ) αριθ. 2658/88 έχει καθορίσει τους γενικούς κανόνες για την ερμηνεία της συνδυασμένης ονοματολογίας · ότι αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη, ενδεχομένως, υποδιαιρέσεων, η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών·

ότι, κατ' εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κωδικούς που σημειώνονται στη στήλη 2 βάσει των διατάξεων της στήλης 3·

ότι η Επιτροπή Ονοματολογίας δεν εξέφρασε γνώμη στην προθεσμία που έθεσε ο πρόεδρός της για ό,τι αφορά τα προϊόντα 3 και 4·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας για ό,τι αφορά τα προϊόντα 1, 2, 5 και 6,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα εμπορεύματα που περιγράφονται στη στήλη 1 του προσαρτημένου πίνακα κατατάσσονται στη συνδυασμένη ονοματολογία στους αντίστοιχους κωδικούς ΣΟ που σημειώνονται στη στήλη 2 του εν λόγω πίνακα.

Άρθρο 2

Ο παρών κανονισμός αρχίζει να ισχύει την 21η ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 6 Ιουλίου 1990.

Για την Επιτροπή

Christiane SCRIVENER

Μέλος της Επιτροπής

(1) ΕΕ αριθ. L 256 της 7. 9. 1987, σ. 1.

(2) ΕΕ αριθ. L 121 της 12. 5. 1990, σ. 29.

ΠΑΡΑΡΤΗΜΑ

1.2.3 // // // // Περιγραφή εμπορεύματος

// Κατάταξη

Κωδικός ΣΟ

// Αιτιολογία

// // // // (1)

// (2)

// (3)

// // // // // // // 1. Ηλεκτρικό χειριστήριο με την ονομασία «joystick» που αποτελείται από ένα πλαστικό κουτί (διαστάσεις 8 x 8 x 5,5 cm) με ένα χειρομοχλό και δύο πλήκτρα στο επάνω μέρος του. Στο κάτω μέρος υπάρχουν τέσσερις βίδες και δύο τροχίσκοι που χρησιμεύουν για τη σύνδεση του δρομέα με την οθόνη του υπολογιστή. Η συσκευή συνδέεται με καλώδιο και ειδικό βίσμα στην κεντρική μονάδα επεξεργασίας του υπολογιστή. Οι κινήσεις του χειρομοχλού μεταδίδονται στον υπολογιστή μέσω των αντιστάσεων δύο ποτενσιομέτρων, τα οποία βρίσκονται στο κουτί. Ο υπολογιστής διαβάζει τις πληροφορίες από τις αντιστάσεις, τις ερμηνεύει και τις μετατρέπει σε κινήσεις του δρομέα στην οθόνη του υπολογιστή.

// 8473 30 00 // Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της ΣΟ καθώς και από τα κείμενα των κωδικών ΣΟ 8473 και 8473 30 00. Το είδος αυτό που χρησιμοποιείται με υπολογιστή δεν μπορεί να καταταχθεί στο κεφάλαιο 95 επειδή δεν πληρούνται οι διατάξεις της σημείωσης 3 του κεφαλαίου 95, ούτε στην κλάση 8471 επειδή δεν πληρούνται οι διατάξεις της σημείωσης 5Β του κεφαλαίου 84.

// 2. Ηλεκτρική συσκευή ελέγχου με την ονομασία «ποντίκι» ( mouse) για υπολογιστές που αποτελείται από ένα κουτί το οποίο φέρει δύο διακόπτες, καλώδιο σύνδεσης και ειδικό βίσμα. Το κουτί περιέχει μια πλαστική σφαίρα ελέγχου, δύο κυλίνδρους και γωνία 90°, ένα στροβοσκοπικό δίσκο, μια φωτεινή πηγή και μια κάρτα τυπωμένου κυκλώματος εφοδιασμένη με διόδους και ένα ολοκληρωμένο κύκλωμα.

// 8473 30 00 // Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της ΣΟ καθώς και από τα κείμενα των κωδικών ΣΟ 8473 και 8473 30 00. Το είδος αυτό που χρησιμοποιείται με υπολογιστή δεν μπορεί να καταταχθεί στο κεφάλαιο 95 επειδή δεν πληρούνται οι διατάξεις της σημείωσης 3 του κεφαλαίου 95, ούτε στην κλάση 8471 επειδή δεν πληρούνται οι διατάξεις της σημείωσης 5Β του κεφαλαίου 84.

// 3. Ρευματοδότες τυπωμένων κυκλωμάτων εφοδιασμένοι με ηλεκτρικές στήλες και οι οποίοι αποτελούνται από:

- ένα κουτί με διπλή σειρά συνδέσεων, ρευματοδότης DIP διπλής σειράς, που έχει διαστάσεις 18 x 36 mm και φέρει 28 ακίδες σύνδεσης,

- δύο το πολύ ηλεκτρικές στήλες λιθίου, τοποθετημένες εντός του ρευματοδότη,

- ένα κύκλωμα ελέγχου CMOS, με τη μορφή ολοκληρωμένου κυκλώματος ενσωματωμένου στο ρευματοδότη.

Αυτοί οι ρευματοδότες προορίζονται να δέχονται χωρίς πρόσθετο κύκλωμα, μνήμες CMOS και να τις μετασχηματίζουν σε στοιχεία στατικής μνήμης. Η ηλεκτρική στήλη λιθίου εξασφαλίζει σε περίπτωση πτώσης της τάσης του εξωτερικού ρεύματος, την τροφοδότηση του στοιχείου μνήμης που είναι τοποθετημένο στο ρευματοδότη. Η λειτουργία του κυκλώματος ελέγχου είναι να εντοπίζει την πτώση τάσης και να πραγματοποιεί την τροφοδότηση από την ηλεκτρική στήλη. Έτσι τα δεδομένα που βρίσκονται στη μνήμη προστατεύονται και διατηρούνται για αρκετά χρόνια.

// 8506 19 10 // Η κατάταξη καθορίζεται από τις διατάξεις των γενικών κανόνων 1, 3β και 6 για την ερμηνεία της ΣΟ και από τα κείμενα των κωδικών ΣΟ 8506, 8506 19 και 8506 19 10.

Στην προκειμένη περίπτωση, η ηλεκτρική στήλη λιθίου εξασφαλίζει την κύρια λειτουργία που χαρακτηρίζει το σύνολο.

// 4. Αυτοτελή μονάδα (Modules) διόδου λέιζερ που αποτελείται από μια δίοδο λέιζερ, μια δίοδο ελέγχου οπτικής ισχύος, ένα θερμοηλεκτρικό σύστημα ψύξης και έναν αισθητήρα θερμοκρασίας τοποθετημένα σε μεταλλικό κουτί που είναι εφοδιασμένο με υποδοχή σύνδεσης από οπτική ίνα. Αυτός ο τύπος αυτοτελούς μονάδας χρησιμοποιείται στο τηλεφωνικό δίκτυο και διασφαλίζει τη μετατροπή των ηλεκτρικών σημάτων σε φωτεινά που διαβιβάζονται μέσω καλωδίου από οπτικές ίνες .

// 8417 90 91 // Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της ΣΟ από τη σημείωση 2β του τμήματος XVI καθώς και από τα κείμενα των κωδικών ΣΟ 8517, 8517 90 και 8517 90 91.

// 5. Ρευματοδότη για σωληνωτές καθοδικές λυχνίες που αποτελείται από δύο πλαστικά μέρη προσαρμοζόμενα το ένα στο άλλο και το ένα από τα οποία φέρει μεταλλικά στοιχεία επαφής. Ο ρευματοδότης προσαρμόζεται στη βάση μιας καθοδικής σωληνωτής λυχνίας έτσι ώστε η λυχνία να μπορεί να συνδέεται εύκολα με ηλεκτρονικό κύκλωμα τηλεοπτικού δέκτη.

// 8535 90 00 // Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της ΣΟ της, σημείωσης 2α του τμήματος XVI καθώς και από τα κείμενα των κωδικών ΣΟ 8535 και 8535 90 00. Τα είδη αυτά δεν αποτελούν μέρη των σωληνωτών καθοδικών σωλήνων αλλά μάλλον ρευματοδότες που χρησιμοποιούνται για τη σύνδεση τέτοιων λυχνιών με τα κυκλώματα πλήρους συσκευής. // // // // Περιγραφή εμπορεύματος

// Κατάταξη

Κωδικός ΣΟ

// Αιτιολογία

// // // // (1)

// (2)

// (3)

// // // // // 6. Ισόθερμα έπιπλα για την αποθήκευση-διατήρηση παγοκύβων, τα οποία αποτελούνται από ένα πλαίσιο καθορισμένης μορφής με εξωτερικό περίβλημα και ένα εσωτερικό δοχείο από χαλύβδινη λαμαρίνα. Στο διάστημα μεταξύ των τοιχωμάτων έχει τοποθετηθεί για την μόνωση, ένα στρώμα αφρώδους πλαστικού.

// 9403 20 99 // Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία ΣΟ 9403, 9403 20 και 9403 20 99. Τα είδη αυτά δεν είναι εφοδιασμένα με ψυκτικό εξοπλισμό ούτε είναι σχεδιασμένα να δεχθούν τέτοιο εξοπλισμό (βλέπε επεξηγηματική σημείωση ΕΣ κλάση 9403, εξαίρεση 9).